**(ПРИЈЕДЛОГ)**

На основу члана 19. Закона о локалној самоуправи („Службени гласник Републике Српске“, бр. 97/16, 36/19 и 61/21), члана 6. Закона о комуналним дјелатностима („Службени гласник Републике Српске“,бр. 124/11 и 100/17), члана 7. Одлуке о комуналним дјелатностима („Службени гласник општине Градишка“, бр. 3/13, 6/18 и 15/18) и („Службени гласник града Градишка“, број 11/19) чл. 36. и 87. Статута града Градишка („Службени гласник општине Градишка“, број 4/17) и („Службени гласник Града Градишка“,број 5/19) Скупштина града Градишка на сједници одржаној дана\_\_\_\_\_\_\_\_\_\_\_\_\_\_2022. године д о н о с и:

О Д Л У К У

о допуни Одлуке **о управљању јавним просторима**

**за паркирање моторних возила на подручју града Градишка**

Члан 1.

У Одлуци о управљању јавним просторима за паркирање моторних возила на подручју града Градишка („Службени гласник града Градишка“, број 4/21 и 12/21) у члану 4. у ставу 2. додаје се број 21 тако да гласи:

 „21) простор између улица Видовданска, Николе Тесле и Мис А.П. Ирби.“

Члан 2.

У члану 6. иза става (11) додаје се нови став (12) који гласи:

**„**(12) Наплата паркирања на паркинг простору између улица Видовданска, Николе Тесле и Мис А.П. Ирби вршиће се путем аутомата постављеног на паркинг простору**“**

Члан 3.

Ова одлука ступа на снагу осмог дана од дана објављивања у „Службеном гласнику града Градишка“.

Број:

Датум: Предсједник Скупштине Града

Градишка

 Миленко Павловић

 **О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове Одлуке садржан је у члану 19. Закона о локалној самоуправи („Службени гласник Републике Српске“,бр. 97/16, 36/19 и 61/21) којим је прописано да јединица локалне самоуправе на свом подручју одређује простор за паркирање, члану 6. Закона о комуналним дјелатностима („Службени гласник Републике Српске“, бр. 124/11 и 100/17) којим је прописано јединица локалне самоуправе одлуком уређује вршење сваке комуналне дјелатности (у шта се убраја и управљање јавним просторима за паркирање), члану 7. Одлуке о комуналним дјелатностима којим је прописано да се све комуналне дјелатности морају вршити у складу са Законом и посебним одлукама којим се регулише обављање сваке комуналне дјелатности понаособ, те 36. и 87. Статута града Градишка („Службени гласник општине Градишка“, број 4/17) и („Службени гласник Града Градишка“, број 5/19) којим је прописано да у вршењу послова из своје надлежности Скупштина града доноси одлуке.

**РАЗЛОЗИ ЗА ДОНОШЕЊЕ**

С обзиром да је управљање паркинг просторима регулисано Одлуком о управљању јавним просторима за паркирање моторних возила на подручју града Градишка („Службени гласник града Градишка“, број 4/21 и 12/21), а дошло је до изградње новог паркинг простора између улица Видовданска, Николе Тесле и Мис А.П. Ирби исту је потребно допунити.

Новоизграђени паркинг простор треба омогућити унапређење функционисања паркирања на јавним просторима за паркирање моторних возила, као и допринјети повећању прихода Града по основу ове комуналне дјелатности.

**ПРИЈЕДЛОГ**

Предлаже се Скупштини града да Одлуку о допуни Одлуке усвоји у предложеном тексту.

ОБРАЂИВАЧ: ОВЛАШТЕНИ ПРЕДЛАГАЧ:

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_